# НА ВНИМАНИЕТО НА ВСИЧКИ ПЪРВОКУРСНИЦИ ОТ СПЕЦИАЛНОСТ ИТАЛИАНСКА ФИЛОЛОГИЯ

Освен задължителните курсове, които ще изучавате през първия семестър на учебната година, вие трябва да изберете и **СЛЕДНИТЕ ИЗБИРАЕМИ КУРСОВЕ.** Избраните дисциплини през първи семестър на учебната година трябва да носят **минимум 6 кредита.**

# ВТОРИ РОМАНСКИ ЕЗИК, I ЧАСТ Френски език (4 кредита)

Обучението по френски език в рамките на избираемата/задължителната дисциплина *Втори език* за специалностите на Факултета по класически и нови филологии има за цел практическото овладяване на френския език в съответствие с нивата, установени от Общата европейска езикова рамка. Едновременно с развиването на четирите умения (слушане, четене, писане и говорене), студентите получават и част от необходимите им – като на бъдещи филолози – най-основни теоретични познания за структурата и принципите на френския език.

За основа на преподаването служат изпитани френски учебници**.**

# или

**Испански език (4 кредита)**

„Втори език - испански“ е насочена към студентите от специалностите на ФКНФ. Тя им предлага възможност да овладеят испански език в рамките на най-много 5 семестъра (4 семестъра за студентите от специалност „Италианска филология”), като обучението обхваща от III до VII семестър (от І до ІV семестър за студентите „Италианска филология”) на следването, включително. В зависимост от учебния план на всяка специалност, „Вторият език” е задължителна / избираема / факултативна дисциплина. Обучението е структурирано в нива по Европейската езикова рамка, като едно ниво може да продължава от един от три семестъра в зависимост от нивото.

(А1 е с продължителност 60 часа, А2 – 120 часа, В1 – 120 часа и В2 – 180 часа). Студентите може да записват по-горни ниво от дисциплината „Втори език - испански”, ако издържат входящия тест за него или докажат изучаването на предходното ниво чрез сертификат или оценка от предходен семестър.

# или

**Португалски език (4 кредита)**

Дисциплината «Втори романски език - португалски, I част » е предназначена за студенти филолози с нулево ниво на владеене на съвременния португалски език. В продължение на 60 учебни часа те работят по изграждането на основните лексикални и граматически познания, необходими за придобиване на начални комуникативни умения на този романски език, за достигане на ниво А1. Методите на обучение следват утвърдени системи за чуждоезиково обучение на европейската норма на португалския език и активират интеркултурните компетентности и междуезиковите паралели сред романските езици, подпомагащи възприемането на португалската реч и образователния процес.

Обучението по «Втори романски език - португалски» може да обхване 4 семестъра с общ хорариум от 240 ч. и да достигне до ниво В1 (В1.1 + В1.2) по Европейската езикова рамка.

# ИСТОРИЯ НА ФИЛОСОФИЯТА (2 кредита)

Целта на лекционния курс е да се даде по-широка представа за романската философска традиция чрез представители на философското мислене от Франция, Испания, Италия, Латинска Америка, Румъния, и да се откроят съществените отлики между двата основополагащи европейски духа: Латинитас и Германитас.

# ИНФОРМАТИКА (2 кредита)

Курсът по Информатика във ФКНФ има за цел да разбие досегашните стереотипи и да обърне внимание на работата на студента с основни компютърно базирани софтуерни и хардуерни системи, чиято функция е улеснение на работата на бъдещите филолози и учители. Учебната програма е насочена към най-съвременните софтуерни и хардуерни пакети, които студентите използват в ежедневието си и цели да доразвие уменията им и да им даде една по-добра насоченост в търсенето на улеснения при самостоятелната им и/или групова дейност.

**Записване за избираеми дисциплини**

**от 15.08.2023 (вторник) до 29.08.2023 (вторник)**

**Записването е през информационната система СУСИ**. Достъп до нея получавате на **03.08.2023 г.,**

като трябва да направите справка за потребителското име и паролата на адрес: https://cas.uni-sofia.bg/ , Необходими са Ви факултетния номер и ЕГН.

1. Влизате в СУСИ на адрес <https://susi.uni-sofia.bg>
2. Кратки указания за записване:
   * Избирате със статус „Записана” точно тези дисциплини, които имате желание да посещавате (**напомняме, че сумата от кредитите за семестър трябва да е минимум 30**), получавате кредити от **задължителните + избираеми.**

***Пример:*** *Имате 22 кредита от задължителни дисциплини и* ***трябва да запишете избираеми, които да носят 8 кредита****.*

* + След приключване на кампанията за записване на дисциплини през СУСИ, точна информация, кои дисциплини се водят записани на студент се получава през справката: **Оценки, кредити и хорариуми по семестри**; Справката: **Записани избираеми дисциплини, кредити** дава информация за направените от студента действия по време на кампаниите за записване.
  + **Записването на избираеми дисциплини през СУСИ е изцяло задължение и отговорност на студента.** При неспазване на това задължение студентът носи отговорност за съответните последствия.
  + **Инспекторите по учебна дейност в катедрите, инспекторите в отдел „Студенти” и администраторът на СУСИ не приемат молби от студенти за промяна в записаните избираеми дисциплини.**
    - Ако имате въпроси може да ги зададете на [hinkovski@uni-sofia.bg](mailto:hinkovski@uni-sofia.bg) ; [l.robertovitch@uni-sofia.bg](mailto:l.robertovitch@uni-sofia.bg)